
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 38 (1) 

Για τα μέτρα εφαρμογής στην Ελλάδα του Κανονισμού του Συμβουλίου 

Ευρωπαϊκών Κοινοτήτων αριθ. 2137/1985 σχετικά με τον Ευρω¬ 
παϊκό Όμιλο Οικονομικού Σκοπού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 και 5 του Ν. 1338/1983 «Εφαρμογή 
του Κοινοτικού Δικαίου» (34/Α) όπως τροποποιήθηκαν από το άρθρο 6 
του Ν. 1440/1984 (70/Α) «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής Τράπεζας Επεν¬ 
δύσεων, στο κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» και τροποποιή¬ 
θηκε με το άρθρο 7 του Ν. 1775/1988 (101/Α) «Εταιρείες παροχής 
επιχειρηματικού κεφαλαίου και άλλες διατάξεις» και 65 του Ν. 1892/ 
1990 (101/Α) «για τον εκσυγχρονισμό και την ανάπτυξη και άλλες 
διατάξεις». 

2. Την αριθμ. 542/1991 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Δικαιοσύνης, Προεδρίας 
της Κυβέρνησης, Εμπορίου και του Υπουργού Εθνικής Οικονομίας, 
αποφασίζουμε: 

Άρθρο 1 
Σκοπός 

Με το παρόν Προεδρικό Διάταγμα λαμβάνονται μέτρα για την εφαρ¬ 
μογή στην ελληνική έννομη τάξη των διατάξεων του Κανονισμού του 
Συμβουλίου Ευρωπαϊκών Κοινοτήτων της 25 Ιουλίου 1985 αριθ. 
2137/1985/ ΕΟΚ «Σχετικά-με την ίδρυση Ευρωπαϊκού Ομίλου Οικο¬ 
νομικού Σκοπού (Ε.Ε.Ε.Ε.Κ. Ε199/1985). ■» 

Άρθρο 2 
Εφαρμογή 

1. Οι διατάξεις του παρόντος Προεδρικού Διατάγματος εφαρμόζο¬ 
νται στους Ευρωπαϊκούς Ομίλους Οικονομικού Σκοπού, των οποίων η 
έδρα έχει ορισθεί σύμφωνα με το Καταστατικό τους στην Ελλάδα. 
Εφαρμόζονται επίσης και ως προς τα καταστήματα στην Ελλάδα Ομί¬ 
λων με έδρα σε άλλο Κράτος - Μέλος. 

2. Οι διατάξεις του ελληνικού δικαίου που ρυθμίζουν την αστική εται¬ 
ρία με νομική προσωπικότητα εφαρμόζονται συμπληρωματικά στον Ευ¬ 
ρωπαϊκό Όμιλο Οικονομικού Σκοπού, εφόσον δεν έρχονται σε αντίθεση 
προς τις ρυθμίσεις του αναφερόμενου στο άρθρο 1 Κανονισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 3 

Νομική προσωπικότητα 

Ο Όμιλος από την καταχώρησή του στο ειδικό βιβλίο του άρθρου 5 
αποκτά νομική προσωπικότητα. 

Άρθρο 4 
Αριθμός μελών 

Ο Όμιλος δεν μπορεί να έχει περισσότερα από είκοσι (20) μέλη. 

Άρθρο 5 

Μητρώο 

Ο Όμιλος καταχωρίζεται στο Μητρώο Ευρωπαϊκών Ομίλων Οικο¬ 
νομικού Σκοπού που συνιστάται με το παρόν Προεδρικό Διάταγμα και 
τηρείται στο τμήμα εταιριών του πρωτοδικείου της έδρας του Ομίλου. 
Το μητρώο απαρτίζεται από το ειδικό βιβλίο και τους φακέλους. Ο 
Όμιλος λαμβάνει ως αριθμό μητρώου τον αριθμό καταχώρησής του στο 
ειδικό βιβλίο. 

2. Στο παραπάνω ειδικό βιβλίο αναγράφονται, σε ειδική μερίδα τη¬ 
ρούμενη για κάθε Όμιλο, τα ακόλουθα στοιχεία: 

α. Η επωνυμία του Ομίλου. 

β. Η έδρα του Ομίλου και η ακριβής διεύθυνσή του. 
γ. Ο σκοπός του Ομίλου, 

δ. Τα στοιχεία της ταυτότητας καθενός από τα μέλη του Ομίλου. 
Προκειμένου για φυσικά πρόσωπα, αναγράφεται το όνομα, επώνυμο, 
πατρώνυμο, διεύθυνση κατοικίας, επάγγελμα και προκειμένου για νο¬ 
μικά πρόσωπα , ή επωνυμία, νομική μορφή, έδρα, νόμιμος εκπρόσω¬ 
πος. 

ε. Τα στοιχεία ταυτότητας του ή των διαχειριστών του Ομίλου. 

3. Στο τμήμα εταιριών του πρωτοδικείου της έδρας του Ομίλου κα¬ 
τατίθενται δύο (αντίτυπα του συστατικού εγγράφου της σύμβασης του 
Ομίλου. Το ένα από αυτά τοποθετείται σε ιδιαίτερο για κάθε Όμιλο φά¬ 
κελο, που ανοίγεται, τηρείται και ενημερώνεται από την υπηρεσία, και 
το άλλο αρχειοθετείται κατά αλφαβητική σειρά. 

Στον παραπάνω φάκελο πρέπει να κατατίθενται επίσης τα έγγραφα 
τα σχετικά με: 

α) κάθε τροποποίηση της ιδρυτικής σύμβασης του Ομίλου, 
β) τη δημιουργία ή κατάργηση οποιοσδήποτε καταστήματος του 
Ομίλου, 

γ) τη δικαστική απόφαση περί ακυρότητας του Ομίλου, 
δ) το διορισμό και την παύση του ή των διαχειριστών και τα στοιχεία 
της ταυτότητάς τους, 

ε) την εκχώρηση από ένα μέλος του Ομίλου του συνόλου ή τμήματος 
της συμμετοχής του σ’ αυτόν, 

στ) την απόφαση των μελών του Ομίλου σχετικά με τη διάλυσή του ή 
την περί διαλύσεως του Ομίλου σχετική δικαστική απόφαση, 

ζ) το διορισμό και την παύση του ή των εκκαθαριστών του Ομίλου, τα 
στοιχεία της ταυτότητάς τους καθώς και την περάτωση της εκκαθάρι¬ 
σ¬ 
η) την απόφαση για τη μεταφορά της έδρας του Ομίλου σε άλλο Κρά¬ 
τος μέλος, 

θ) τη συμβατική ρήτρα περί απαλλαγής νεοεισερχόμενου στον Όμιλο 
μέλους για τά πριν από την είσοδό του σ’ αυτόν δημιουργηθέντα χρέη. 

4. Όμιλοι που έχουν συσταθεί και έχουν την έδρα τους σε άλλο Κρά¬ 
τος μέλος των Ευρωπαϊκών Κοινοτήτων μπορούν να εγκατασταθούν 
στην Ελλάδα μέσω υποκαταστήματος, τηρώντας τις διατυπώσεις του 
παρόντος άρθρου, αφού προσκομίσουν την ιδρυτική τους σύμβαση, με ει¬ 
δική μνεία της καταχώρησης και του αριθμού μητρώου τους στο οικείο 
βιβλίο της έδρας τους, καθώς και δύο επικυρωμένα αντίγραφα στην ελ¬ 
ληνική γλώσσα, επίσης μεταφρασμένα. 

Άρθρο 6 
Δημοσιεύσεις 

1. Δημοσιεύεται μέσα σε ένα μήνα από την κατά το άρθρο 5 καταχώ¬ 
ριση, στο Τεύχος Ανωνύμων Εταιρειών και Εταιρειών Περιωρισμένης 
Ευθύνης της Εφημερίδας της Κυβερνήσεως, με επιμέλεια του Ομίλου, 


περίληψη της συστατικής του σύμβασης που πρέπει να περιλαμβάνει, 
εκτός από τα αναφερόμενα στις διατάξεις των παραγράφων 2 και 3 του 
άρθρου 5, μνεία του τόπου, της ημερομηνίας καταχώρησης και του 
αριθμού μητρώου του Ομίλου. 

2.0 Όμιλος δεν μπορεί να αντιτάξει στους τρίτους τις πράξεις και τα 
στοιχεία για τα οποία δεν τηρήθηκε η προβλεπόμενη στην προηγούμενη 
παράγραφο δημοσίευση εκτός αν αποδείξει ότι οι τρίτοι τα γνώριζαν. 

3. Αντίτυπό του Τεύχους Ανωνύμων Εταιρειών και Εταιρειών Περι- 
ωρισμένης Ευθύνης της Εφημερίδας Κυβερνήσεως, στο οποίο δημο- 
σιεύθηκαν τα στοιχεία σύστασης του Ομίου ή διάλυσής του αποστέλλε- 
ται από το Εθνικό Τυπογραφείο, μέσα σε ένα μήνα από την ημερομηνία 
δημοσίευσης, προς την Υπηρεσία Επίσημων Δημοσιεύσεων της Ευρω¬ 
παϊκής Κοινότητας, προκειμένου να δημοσιευθεί στην Επίσημη Εφημε¬ 
ρίδα των Ευρωπαϊκών Κοινοτήτων. 

Άρθρο 7 
Διαχείριση 

Η διαχείριση του Ομίλου μπορεί να ανατεθεί και σε νομικό πρόσωπο 
υπό την προϋπόθεση ότι το νομικό αυτό πρόσωπο θα έχει ορίσει ένα ή 
περισσότερα φυσικά πρόσωπα ως αντιπροσώπους του και ότι θα έχει τη¬ 
ρηθεί ως προς αυτούς η δημοσιότητα που προβλέπεται στο εδάφιο (ε) 
της παρ. 2 και στο εδάφιο (δ) της παρ. 3 του άρθρου 5·του παρόντος. 

Οι αντιπρόσωποι αυτοί υπέχουν την ίδια ευθύνη σαν να ήταν οι ίδιοι 
διαχειριστές του Ομίλου. 

Άρθρο 8 

Αναγραφή στοιχείων - Κυρώσεις 

1. Στις επιστολές, παραγγελίες και παρόμοια έγγραφα του Ομίλου 
πρέπει να αναγράφονται ευκρινώς: Η επωνυμία του Ομίλου και, πριν ή 
μετά από αυτήν, οι λέξεις «Ευρωπαϊκός Όμιλος Οικονομικού Σκοπού», 
ή τα αρχικά «Ε.Ο.Ο.Σ.», ο τόπος και ο αριθμός καταχώρησης στο ειδικό 
βιβλίο του άρθρου 5 του παρόντος, η διεύθυνση της έδρας και, κατά πε¬ 
ρίπτωση, αν οι διαχειριστές οφείλουν να ενεργήσουν από κοινού ή αν ο 
Όμιλος βρίσκεται υπό εκκαθάριση. 

Υπαίτια παράλειψη αναγραφής των πιο πάνω στοιχείων δημιουργεί 
υποχρέωση αποζημίωσης, με την επιφύλαξη και των ποινικών κυρώ¬ 
σεων που προβλέπονται από άλλες διατάξεις. 

2. Η χρήση του τίτλου «Ευρωπαϊκός Όμιλος Οικονομικού Σκοπού» 
ή των στοιχείων «Ε.Ο.Ο.Σ.» δεν μπορεί να γίνει παρά μόνο από τους 
Ομίλους που διέπονται από τις διατάξεις του παρόντος και του Κανονι¬ 
σμού του Συμβουλίου Ευρωπαϊκών Κοινοτήτων αριθ. 2137/1985. 

Η χρησιμοποίηση από μη Όμιλο του τίτλου «Ευρωπαϊκός Όμιλος 
Οικονομικού Σκοπού ή των στοιχείων «Ε.Ο.Ο.Σ.» ή άλλης έκφρασης 
που μπορεί να δημιουργήσει σύγχυση, τιμωρείται με φυλάκιση μέχρι έξι 
μηνών, εκτός αν συντρέχει περίπτωση βαρύτερης ποινικής μεταχείρισης 
σύμφωνα με άλλη διάταξη Νόμου. 

Άρθρο 9 

Η ισχύς του παρόντος Προεδρικού Διατάγματος αρχίζει από της δη- 
μοσιεύσεώς του στην Εφημερίδα της Κυβερνήσεως. 

Στον Υπουργό Δικαιοσύνης (αναθέτουμε την δημοσίευση και εκτέλεση 
του παρόντος Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΩΤ. ΚΟΥΒΕΛΑΣ ΕΥΘ. ΧΡΙΣΤΟΔΟΥΛΟΥ 

ΔΙΚΑΙΟΣΥΝΗΣ ΕΜΠΟΡΙΟΥ 

ΜΙΧ. ΠΑΠΑΚΩΝΣΤΑΝΤΙΝΟΥ ΑΝΔΡΕΑΣ ΑΝΔΡΙΑΝΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 39 (2) 

Ρύθμιση θεμάτων μειονοτικής εκπαίδευσης Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

> 

1. Του Ν. 694/77 ΦΕΚ 264/Α/16.9.77, περί μειονοτικών σχο¬ 
λείων της μουσουλμανικής μειονότητας εις Δ. Θράκην. 

2. Του άρθρου 3 παρ. 9 του Ν. 695/77, περί ρυθμίσεως θεμάτων 
τινών του διδακτικού και εποπτικού προσωπικού των μειονοτικών σχο¬ 
λείων και της ΕΠΑΘ (ΦΕΚ 264 Α). 

3. Του άρθρου 15 Κεφ. Α' παρ. 10 του Ν. 1566/85, για τη δομή και 
λειτουργία της Α/θμιας και Β/θμιας εκπαίδευσης και άλλες διατάξεις 
(ΦΕΚ 167 Α). 

4. Την Τ. 1660/1007556/116/0006Α/23.1.92 ΦΕΚ 31/ 
Β/92 απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στον Υφυπουργό Οι¬ 
κονομικών Κων. Γιατράκο». 

5. Την 573/91 γνωμοδότηση του Συμβουλίου της Επικράτειας με 
πρόταση των Υπουργών Προεδρίας της Κυβέρνησης, Εθνικής Παιδείας 
και θρησκευμάτων και Υφυπουργού Οικονομικών, αποφασίζουμε: 

Άρθρο 1 

Διδακτικό προσωπικό 

1. α) Με απόφαση του Υπουργού Εθνικής Παιδείας και θρησκευμά¬ 
των δύναται να διορίζονται δάσκαλοι εγγεγραμμένοι στην επετηρίδα σε 
δυσπρόσιτα και ορεινά μειονοτικά σχολεία, ύστερα από σχετική προκή¬ 
ρυξη της υπηρεσίας. 

β) Ο διορισμός των ενδιαφερομένων γίνεται σύμφωνα με τη σειρά εγ¬ 
γραφής τους στην επετηρίδα και με υποχρέωση παραμονής τους στα 
σχολεία αυτά επί μία πενταετία τουλάχιστον, οπότε και αποκτούν δικαί¬ 
ωμα μετάθεσης ή απόσπασης εκτός μειονοτικών σχολείων, κατά τα 
ισχύοντα στην Α/θμια εκπαίδευση. 

2. Οι θέσεις που συστήθηκαν με τις διατάξεις του άρθρου 1 του Π.Δ. 
1024/1979 «περί συστάσεως θέσεων, κλάδων και βαθμών δια τους 
μουσουλμάνους δημοσίους εκπαιδευτικούς λειτουργούς των μειονοτι¬ 
κών σχολείων δυτικής Θράκης, αποφοίτους της Ειδικής Παιδαγωγικής 
Ακαδημίας (ΕΠΑΘ) κ.λπ.» ΦΕΚ 288/Α/28.12.1979 αυξάνονται σε 
διακόσιες πενήντα (250). 

Άρθρο 2 

Η ισχύς του παρόντος αρχίζει από την ημερομηνία δημοσίευσής του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων αναθέτουμε τη 
"δημοσίευση και εκτέλεση του παρόντος Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΚΩΝ. ΓΙΑΤΡΑΚΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 40 (3) 

Ανασύσταση της ανδρικής Ιεράς Μονής Αγίου Αθανασίου Κολινδρού, 

της Ιεράς Μητροπόλεως Κίτρους και Κατερίνης, και μετατροπή της 

σε γυναικεία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/77 «περί Κατα¬ 
στατικού Χάρτη της Εκκλησίας της Ελλάδος» (ΦΕΚ 146 τ.Α'). 

2. Την σύμφωνη γνώμη του Σεβασμιωτάτου Μητροπολίτου Κίτρους 
και Κατετίνης που περιλαμβάνεται στο αριθμ. 442/12.7.1991 έγ¬ 
γραφό του. 

3. Την έγκριση της Ιεράς Συνόδου της Εκκλησίας της Ελλάδος, που 
χορηγήθηκε στη συνεδρίαση της 20.8.1991, (αριθμ. εγγράφου 2197/ 
985). 

4. Την 706/1991 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και θρησκευμάτων, απο¬ 
φασίζουμε: 

Άρθρο 1 

Ανασυνιστάται η ανδρική Ιερά Μονή Αγίου Αθανασίου Κολινδρού της 
Ιεράς Μητροπόλεως Κίτρους και Κατερίνης. 

Άρθρο 2 

Μετατρέπεται η στο άρθρο 1 του παρόντος Διατάγματος, αναφερο- 
μένη Ιερά Μονή από ανδρική σε γυναικεία. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

. Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 41 (4) 

Ίδρυση Ενορίας του Ιερού Ενοριακού Ναού «Αγίου Μηνά Σχοίνου - 

Βαμβακές - Μαυρολίμνη» Κοινότητος Πισσίων Κορινθίας της Ιεράς 

Μητροπόλεως Κορινθίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παραγρ. 2 του Ν. 590/77 «περί Καταστατικού χάρ¬ 
του της Εκκλησίας της Ελλάδος» (Α 146) σε συνδυασμό με τα άρθρα 2 
και 3 του αριθμ. 8/79 Κανονισμού της Ιεράς Συνόδου της Εκκλησίας 
της Ελλάδος» «περί Ιερών Ναών και Ενοριών» (Α 1/80). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Κορίνθου που περιλαμβάνεται στο απόσπασμα της υπ’ 
αριθμ. 317/31.10.91 πράξης του. 

3. Την 113/91 γνωμοδότηση του Κοινοτικού Συμβουλίου της Κοι¬ 
νότητας Πισσίου Κορίνθου. 

4. Την 725/1991 γνωμοδότηση του Συμβουλίου της Επικράτειας 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο Μόνο 

Ιδρύεται Ενορία του Ιερού Ενοριακού Ναού «Αγίου Μηνά Σχοίνου - 
Βαμβακές - Μαυρολίμνη» Κοινότητας Πισσίων Κορινθίας της Ιεράς 
Μητροπόλεως Κορινθίας. 

Στον ΤπουργόΈθνιχής Παιδείας'καιΘρησκευμάτων αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

-♦ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 42 (5) 

Ίδρυση Ενοριών των Ιερών Ενοριακών Ναών Αγίου Αντωνίου Καμά¬ 
ρας και Ευαγγελισμού της Θεοτόκου Καστελλίου στην Κωμόπολη 
Καστελλίου της Ιεράς Μητροπόλεως Κισάμου και Σέλινου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 του Ν. 590/77 «περί του Καταστατικού Χάρτου της 
Εκκλησίας της Ελλάδος» (Α' 146) σε συνδυασμό με τα άρθρα 2 και 3 
του 8/79 Κοινονισμού της Ιεράς Συνόδου της Εκκλησίας της Ελλάδος 
«περί Ναών και Ενοριών» (Α' 1/80). 

2. Το άρθρο 54 του Ν. 4149/1961 «περί Καταστατικού Νόμου της 
εν Κρήτη Ορθοδόξου Εκκλησίας» (Α' 41). 

3. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Κισάμου και Σέλινου που περιλαμβάνεται στην αριθμ. 
21/16.10.1991 πράξη αυτού. 

4. Την 12/3.10.1991 γνωμοδότηση του Δημοτικού Συμβουλίου 
Κισάμου. 

5. Την 704/91 γνωμοδότηση του Συμβουλίου Επικράτειας, με πρό¬ 
ταση του Υπουργού Εθνικής Παιδείας και Θρησκευμάτων, αποφασί¬ 
ζουμε: 

’Αρθρο 1 

Ιδρύεται Ενορία του Ιερού Ενοριακού Ναού «Αγίου Αντωνίου Καμά¬ 
ρας» της Ιεράς Μητροπόλεως Κισάμου και Σέλινου. 

Άρθρο 2 

Ιδρύεται Ενορία του Ιερού Ενοριακού Ναού «Ευαγγελισμού της Θεο¬ 
τόκου Καστελλίου» της Ιεράς Μητροπόλεως Κισάμου και Σέλινου. 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση κάι εκτέλεση του παρόντος Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 43 (6) 

Μετονομασία της Ενορίας του Ιερού Ενοριακού Ναού Αγίας Τριάδος 
Κοινότητος Βέλους Καρυστίας σε Ενορία του Ιερού Ενοριακού Ναού 
Αγίας Παρασκευής Κοινότητος Βέλους Καρυστίας της Ιεράς Μη¬ 
τροπόλεως Καρυστίας και Σκύρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παρ. 2 τού Ν. 590/77 «περί του Καταστατικού Χάρ¬ 
του της Εκκλησίας της Ελλάδος» (Α' 146) σε συνδυασμό με τα άρθρα 2 
και 3 του 8/79 Κοινονισμού της Ιεράς Συνόδου της Εκκλησίας της Ελ¬ 
λάδος «περί Ναών και Ενοριών» (Α' 1/1980). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Καρυστίας και Σκύρου που περιλαμβάνεται στο απόσπα¬ 
σμα της αριθμ. 53/1990 πράξεώς του. 


3. Την 31/1991 γνωμοδότηση του Κοινοτικού Συμβουλίου Βέλους 
Καρυστίας. 

4. Την 703/91 γνωμοδότηση του Συμβουλίου της Επικράτειας με 
πρόταση του Υπουργού Εθνικής Παιδείας και θρησκευμάτων, αποφα¬ 
σίζουμε: 

Η Ενορία του Ιερού Ενοριακού Ναού Αγίας Τριάδος Κοινότητος Βέ¬ 
λους Καρυστίας μετονομάζεται σε Ενορία του Ιερού Ενοριακού Ναού 
Αγίας Παρασκευής Κοινότητας Βέλους Καρυστίας της Ιεράς Μητροπό¬ 
λεως Καρυστίας και Σκύρου. 

Στον Υπουργό Εθνικής Παιδείας και θρησκευμάτων αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
--+- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 44 (7) 

Μετατροπή της Γυναικείας Ιεράς Μονής Αγίου Γεωργίου Κιλκίς της Ιε¬ 
ράς Μητροπόλεως Πολυανής και Κιλκισίου σε ανδρική. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 «περί Κα¬ 
ταστατικού Χάρτη της Εκκλησίας της Ελλάδος» (ΦΕΚ 146 τ. Α’). 

2. Τη σύμφωνη γνώμη του Σεβασμιωτάτου Μητροπολίτη Πολυανής 
και Κιλκισίου που περιλαμβάνεται στο αριθ. 378/16.8.1991 έγγραφό 
του. 

3. Την έγκριση της Ιεράς Συνόδου της Εκκλησίας της Ελλάδος που 
χορηγήθηκε στη συνεδρίαση της 21.8.1991 (αριθ. εγγράφου 2475/ 
986/29.8.1991). 

4. Την αριθ. 705/91 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Μετατρέπεται η γυναικεία Ιερά Μονή Αγίου Γεωργίου Κιλκίς της Ιε¬ 
ράς Μητροπόλεως Πολυανής και Κιλκισίου σε ανδρική. 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση και εκτέλεση του παρόντος Προεδρικού Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 45 (8) 

Ίδρυση Β' Λιμενικού Τμήματος στο Κεντρικό Λιμεναρχείο Ηρακλείου 

και καθορισμός της τοπικής και καθ’ ύλην αρμοδιότητάς του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 13 παρ. 1 του Ν. 672/1977 «περί τροποποιήσεως και 
συμπληρώσεως του Ν.Δ. 530/1970 «περί Λιμενοφυλάκων» και ετέρων 
τινών διατάξεων» (Α 235). 

β. Τις διατάξεις των άρθρων 1 παρ. 3, 4 παρ. 1 και 3 και 7 του Ν.Δ. 
2504/1953 «περί αυστάσεως Λιμενικών Τμημάτων εν ταις Περιφε- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ρείαις δικαιοδοσίας των Κεντρικών Λιμεναρχείων», όπως ισχύουν σή¬ 
μερα (Α' 208). 

γ. Την με αριθ. 4128/28/10.12.91 πρόταση του Αρχηγού του Λι¬ 
μενικού Σώματος «Ίδρυση Λιμενικού Τμήματος στην περιοχή Λιμένα 
Χερσονήσου Ηρακλείου Κρήτης». 

δ. Την 5/1992 γνωμοδότηση του Συμβουλίου της Επικράτειας, 
μετά από πρόταση του Υπουργού Εμπορικής Ναυτιλίας αποφασί¬ 
ζουμε: 

Άρθρο 1 

Ιδρύεται στην περιφέρεια δικαιοδοσίας του Κεντρικού Λιμεναρχείου 
Ηρακλείου Β' Λιμενικό Τμήμα με έδρα τον Λιμένα Χερσονήσου και πε¬ 
ριφέρεια δικαιοδοσίας δυτικά από τις εκβολές του ποταμού Αποσελέμη 
Γουβών Ηρακλείου και ανατολικά μέχρι και το ακρωτήριο Αγίου Ιω¬ 
άννη (Αφορισμένος Κάβος). 

Άρθρο 2 

1. Η καθ’ ύλην αρμοδιότητα του Λιμενικού Τμήματος που ιδρύεται 
με το Διάταγμα αυτό περιλαμβάνει: 

α. Όλες τις αρμοδιότητες δικαστικής και διοικητικής αστυνομίας 
που προβλέπονται από τις κείμενες διατάξεις για τον Προϊστάμενο Λι¬ 
μεναρχείου περιλαμβανομένων και των αρμοδιοτήτων που προβλέπο- 
νται από τα άρθρα 40, 41, 42, 43, 88 και 89 του Ν.Δ. 187/1973 
«περί κώδικος Δημοσίου Ναυτικού Δικαίου» (Α' 261). 

Εξαιρούνται όλες οι διοικητικές πράξεις επιβολής προστίμου που εκ- 
δίδονται από τον Κεντρικό Λιμενάρχη Ηρακλείου. 

β. Την τήρηση λεμβολογίου και έκδοση αδειών αλιείας. 

γ. Την έκδοση και ανανέωση ναυτολογίων, την ενέργεια μεταβολών 
σε αυτά και τη θεώρησή τους κατά τον κατάπλου ή απόπλου των 
πλοίων. 

2. Ο Διοικητής του Λιμενικού Τμήματος αλληλογραφεί με τις Αρχές 
του Κράτους και ιδιώτες για θέματα της αρμοδιότητάς του ως Προϊστά¬ 
μενος Λιμεναρχείου. 

3. Από την κατά την προηγούμενη παράγραφο αλληλογραφία εξαι¬ 
ρούνται τα έγγραφα που αφορούν θέματα γενικής φύσεως, η σύνταξη 
και η αποστολή των οποίων ενεργείται μέσω της Κεντρικής Υπηρεσίας 
του Κεντρικού Λιμεναρχείου Ηρακλείου. 

Άρθρο 3 

Με την έναρξη λειτουργίας του ιδρυομένου με το παρόν Διάταγμα Λι¬ 
μενικού Τμήματος παύει η λειτουργία του Λιμενικού Σταθμού Χερσονή¬ 
σου ο οποίος και καταργείται. 

Στον Υπουργό Εμπορικής Ναυτιλίας αναθέτουμε την δημοσίευση και 
εκτέλεση του παρόντος Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


3) Τις διατάξεις των Π.Δ. 51 και 69/1988 περί οργανισμών του 
ΥΠΕΧΩΔΕ (ΦΕΚ Α’ 9 και Α' 28 αντίστοιχα) καθώς και του Π.Δ. 
404/1989 «Αναδιάρθρωση και σύσταση Διευθύνσεων Περιφέρειας 
ΥΠΕΧΩΔΕ» (ΦΕΚ Ά 173). 

4) Τις διατάξεις της παραγρ. 1 του άρθρου 1 του Ν.Δ. 797/1971 
«περί αναγκαστικών απαλλοτριώσεων» (ΦΕΚ Α’ 1). 

5) Την αριθ. 726/1991 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Εσωτερικών, Εθνικής Οικονο¬ 
μίας, Οικονομικών και Περιβάλλοντος, Χωροταξίας και Δημ. Έργων, 
αποφασίζουμε: 

Άρθρο 1 

Μεταβιβάζουμε για χρονικό διάστημα τριών (3) ετών στο Γενικό 
Γραμματέα Περιφέρειας Ανατολικής Μακεδονίας και Θράκης την 
άσκηση αρμοδιοτήτων διανομαρχιακού επιπέδου ως κατωτέρω: 

1) Την προκήρυξη, αξιολόγηση, ανάθεση, επίβλεψη, έγκριση και πα¬ 
ραλαβή μελετών έργων οδοποιίας κυρίου και δευτερεύοντος οδικού δι¬ 
κτύου, υδραυλικών και λιμενικών έργων εκτός των μελετών των έργων 
εθνικού επιπέδου (φραγμάτων Εγνατϊας οδού). 

2) Την προκήρυξη, δημοπράτηση ανάθεση κατασκευής και παραλα¬ 
βής των ανωτέρω έργων. 

3) Την προκήρυξη, αξιολόγηση και ανάθεση εργολαβιών για την εκ¬ 
πόνηση αστικού και γεωργικού κτηματολογίου. 

4) Την προκήρυξη και ανάθεση περιβαλλοντικών μελετών όπου αυ¬ 
τές προβλέπονται. 

5) Την κήρυξη αναγκαστικών απαλλοτριώσεων για έργα οδοποιίας 
έκτασης άνω των 15.000 μ 2 προκειμένου περί αγροτικών ακινήτων και 
άνω των 1500 μ 2 προκειμένου περί αστικών ακινήτων. 

Άρθρο 2 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 4 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΕΣΩΤΕΡΙΚΟΝ 

ΝΙΚ. ΚΛΕΙΤΟΣ 


ΟΙΚΟΝΟΜΙΚΩΝ 

ΙΩΑΝ. ΠΑΛΑΙΟΚΡΑΣΣΑΣ 


ΕΘΝΙΚΗΣ ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΑΧ. ΚΑΡΑΜΑΝΛΗΣ 


. -♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 47 (10) 

Όργανα που αποφασίζουν ή γνωμοδοτούν και ειδικές ρυθμίσεις σε θέ¬ 
ματα έργων που εκτελούνται από τη Δημόσια Επιχείρηση Αερίου 
(ΔΕΠΑ) Α.Ε. 


- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 46 (9) 

Μεταβίβαση αρμοδιοτήτων των Υπουργών Οικονομικών και Περιβάλ¬ 
λοντος, Χωροταξίας και Δημοσίων Έργων στον Γ ενικό Γ ραμματέα 
Περιφέρειας Ανατολικής Μακεδονίας και Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 84 του Ν. 1943/1991 «Εκσυγχρονι¬ 
σμός της οργάνωσης και λειτουργίας της δημόσιας διοίκησης, αναβάθ¬ 
μιση του προσωπικού της και άλλες συναφείς διατάξεις» (ΦΕΚ Α' 50). 

2) Τις διατάξεις του άρθρου 66 του Ν. 1262/1986 «Τοπική αυτο¬ 
διοίκηση - περιφερειακή ανάπτυξη και δημοκρατικός προγραμματι¬ 
σμός» (ΦΕΚ Ά 92). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 19 και την παρ. 3 του άρθρου 
18 του Ν. 1418/1984 «Δημόσια έργα και ρυθμίσεις συναφών θεμά¬ 
των» (Α' 23). 

2. Την αριθμ. 692/1991 γνωμοδότηση του Συμβουλίου της Επι¬ 
κράτειας με πρόταση των Υπουργών, Περιβάλλοντος, Χωροταξίας και 
Δημοσίων Έργων και Βιομηχανίας, Ενέργειας και Τεχνολογίας, απο¬ 
φασίζουμε: 

Άρθρο 1 
Αρμόδια Όργανα 

Αρμόδιοι για την λήψη αποφάσεων κατά τις διατάξεις του Νόμου 
1418/1984 «Δημόσια έργα και ρυθμίσεις συναφών θεμάτων» και των 
Προεδρικών Διαταγμάτων τα οποία εκδίδονται σε εκτέλεσή του, για τα 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


έργα που εκτελούνται από την Δημόσια Επιχείρηση Αερίου (ΔΕΠΑ) 
Α.Ε., είναι το Διοικητικό Συμβούλιο και τα εξουσιοδοτημένα όργανα 
σύμφωνα με τις οργανωτικές διατάξεις της ΔΕΠΑ, όπως ειδικότερα 
ορίζεται στο επόμενο άρθρο. 

Άρθρο 2 

Διευθύνουσα Υπηρεσία - Προΐσταμένη Αρχή 

1. Τα αρμόδια όργανα στα οποία αναφέρεται το προηγούμενο άρθρο 
είναι ειδικότερα: 

α)«Διευθύνουσα Υπηρεσία» ή «Επιβλέπουσα Υπηρεσία» είναι η Τε¬ 
χνική Υπηρεσία της ΔΕΠΑ, όπως κάθε φορά ορίζεται και συγκροτείται 
με απόφαση του Διοικητικού Συμβουλίου, ανάλογα με τις παρουσιαζό- 
μενες ανάγκες εκτέλεσης των έργων. 

β) «Προϊστάμενη Αρχή» ή «Εποπτεύουσα Αρχή» είναι η αρμόδια Τε¬ 
χνική Διεύθυνση ή Διεύθυνση Λειτουργίας/Συντήρησης, σύμφωνα με 
τις εκάστοτε ισχύουσες οργανωτικές διατάξεις της ΔΕΠΑ με την επιφύ¬ 
λαξη των διατάξεων της επόμενης παραγράφου. 

2. Το Διοικητικό Συμβούλιο της ΔΕΠΑ ασκεί τις ακόλουθες αρμοδιό¬ 
τητες της Προϊσταμένης Αρχής: 

α) Την έγκριση διάθεσης των απαιτουμένων πιστώσεων για την με¬ 
λέτη και κατασκευή των έργων και για την τροποποίηση κάθε εργολα- 
βίας. 

β) Την έγκριση του αποτελέσματος ή την ακύρωση ή την μερική 
επανάληψη της δημοπρασίας. 

γ) Την λήψη απόφασης επί των αντιρρήσεων κατά του κύρους των 
δημοπρασιών. 

δ) Την έγκριση διενέργειας διαγωνισμού, τρόπου επιλογής του ανα- 
δόχου, διενέργειας διαγωνισμού μεταξύ περιορισμένου αριθμού προσκα- 
λουμένων εργοληπτικών επιχειρήσεων και απευθείας ανάθεσης του έρ¬ 
γου. 

ε) Την έγκριση ανάθεσης καθηκόντων Τεχνικού Συμβούλου σύμ¬ 
φωνα με τη διάταξη του άρθρου 6 παρ. 5 του Ν. 1418/84, όπως τρο¬ 
ποποιήθηκε με το άρθρο 5 παρ. 11 του Ν. 1799/88. 

στ) Τη συγκρότηση των επιτροπών προεπιλογής διαγωνισμού και ει¬ 
σήγησης για ανάθεση. 

Άρθρο 3 

Τεχνικό Συμβούλιο 

1. Το Τεχνικό Συμβούλιο συγκροτείται με απόφαση του Διοικητικού 
Συμβουλίου της ΔΕΠΑ και αποτελείται από: 

α) Τρεις τεχνικούς, διπλωματούχους ΑΕΙ, μέλη του Διοικητικού 
Συμβουλίου ή υπαλλήλους της ΔΕΠΑ, που ορίζονται με τους αναπλη¬ 
ρωτές τους. 

β) Ένα τεχνικό υπάλληλο του Υπουργείου Βιομηχανίας, Ενέργειας 
και Τεχνολογίας, κατηγορίας ΠΕ βαθμού Α' ή Β’ που ορίζεται με τον 
αναπληρωτή τού από τον Υπουργό Βιομηχανίας, Ενέργειας και Τεχνο¬ 
λογίας. 

γ) Ένα δικηγόρο της ΔΕΠΑ ή νομικό συνεργάτη αυτής, που ορίζεται 
με τον αναπληρωτή του. 

2. Με την απόφαση συγκρότησης του Τεχνικού Συμβουλίου ορίζεται 
ο πρόεδρος και ο αναπληρωτής του από τα υπό στοιχεία (α) μέλη της 
προηγουμένης παραγράφου. 

3. Καθήκοντα γραμματέα εκτελεί υπάλληλος της ΔΕΠΑ, απόφοιτος 
Μέσης Εκπαίδευσης τουλάχιστον, που ορίζεται με τον αναπληρωτή του 
με την ίδια απόφαση συγκρότησης του Τεχνικού Συμβουλίου. 

4. Ο Πρόεδρος του Τεχνικού Συμβουλίου μπορεί να καλεί στις συνε¬ 
δριάσεις οποιονδήποτε υπάλληλο ή ιδιώτη για παροχή πληροφοριών ή 
γνώμη σχετικά με το θέμα που συζητείται. Οι αποφάσεις και γνωμοδο¬ 
τήσεις λαμβάνονται μετά την αποχώρηση από τη συνεδρίαση των ως 
άνω προσώπων. 

5. Τα θέματα εισηγούνται στο .Τεχνικό Συμβούλιο οι Προϊστάμενοι 
της αρμόδιας Τεχνικής Διεύθυνσης ή Διεύθυνσης Λειτουργίας/ 
Συντήρησης, σύμφωνα με τις οργανωτικές διατάξεις της ΔΕΠΑ. 

6. Το Τεχνικό Συμβούλιο είναι σε απαρτία όταν είναι παρόντες ο 
Πρόεδρος ή ο αναπληρωτής του και δύο τουλάχιστον από τα μέλη του. 

7. Η θητεία των μελών του Τεχνικού Συμβουλίου ορίζεται διετής. 

8. Οι αποφάσεις ή γνωμοδοτήσεις του Τεχνικού Συμβουλίου λαμβά- 


νονται με απόλυτη πλειοψηφία των παρόντων μελών. Σε περίπτωση 
ιαοψηφίας υπερισχύει η ψήφος του Προέδρου. 

9. Το Τεχνικό Συμβούλιο παρέχει την γνώμη του για τα θέματα που 
ορίζει ο Ν. 1418/1984 και τα εκτελεστικά αυτού διατάγματα. Επίσης 
γνωμοδοτεί για θέματα έγκρισης συγκριτικών πινάκων, παρατάσεων 
προθεσμιών, πρωτοκόλλων κανονισμού νέων τιμών εργασίας, ειδικών 
τιμών καθώς και για κάθε θέμα που παραπέμπει σε αυτό το Διοικητικό 
Συμβούλιο ή ο Διευθύνων Σύμβουλος. 

Άρθρ,ο 4 

Χορήγηση Υλικών στους αναδόχους 

Στις περιπτώσεις που η ΔΕΠΑ για την εκτέλεση των έργων της χο¬ 
ρηγεί ειδικής φύσεως υλικά στους αναδόχους, μπορεί η διακήρυξη, με 
τεκμηριωμένη εισήγηση του Τεχνικού Συμβουλίου, εκτός από την εγγύ¬ 
ηση καλής εκτέλεσης που προβλέπεται από το άρθρο 27 του Π.Δ. 
609/85 να προβλέπει και την κατάθεση από τον ανάδοχο εγγυητικής 
επιστολής που να καλύπτει την αξία ή μέρος της αξίας των υλικών. 

Η κατάθεση της εγγυητικής επιστολής γίνεται ταυτόχρονα με την 
παράδοση των υλικών. Η εγγυητική επιστολή θα επιστρέφεται τμημα¬ 
τικά ή στο σύνολό της στον ανάδοχο μετά από βεβαίωση της Προϊστα- 
μένης Αρχής για την έντεχνη και σύμφωνα με την σύμβαση ενσωμά¬ 
τωση του υλικού στο έργο. 

Σε περίπτωση αρνήσεως του αναδόχου να χορηγήσει την εν λόγω εγ¬ 
γυητική επιστολή, γίνεται ισόποση παρακράτηση από το λαβεϊν του 
αναδόχου. Σε περίπτωση ανυπαρξίας λαβεϊν και εφ’ όσον ο ανάδοχος 
δεν καταθέσει την σχετική εγγυητική επιστολή μέσα σε 10 ημέρες από 
την κοινοποίηση προς αυτόν σχετικής έγγραφης ειδοποίησης, που επέ- 
χει θέση ειδικής πρόσκλησης κηρύσσεται έκπτωτος σύμφωνα με τις δια¬ 
τάξεις του άρθρου 7 του Ν. 1418/84 και του άρθρου 47 του Π.Δ. 609/ 
1985. 

Άρθρο 5 

Επιτροπή Προεπιλογής, Εισήγησης για Ανάθεση 
και Παρακολούθησης Έργων 

1. Η Επιτροπή Διαγωνισμού του άρθρου 21 του Π.Δ. 609/85 μπο¬ 
ρεί να ασκεί και τα καθήκοντα της Επιτροπής Προεπιλογής εφόσον αυτό 
ορίζεται στη διακήρυξη. 

2. Η Επιτροπή Διαγωνισμού του άρθρου 21 του Π.Δ. 609/85 μπο¬ 
ρεί να ασκεί και τα καθήκοντα της Επιτροπής Εισήγησης για Ανάθεση 
ανεξαρτήτως προϋπολογισμού του έργου εφόσον τούτο ορίζεται στη δια¬ 
κήρυξη. Στην επιτροπή αυτή συμμετέχει και εκπρόσωπος του Τεχνικού 
Επιμελητηρίου της Ελλάδας (Τ.Ε.Ε.). 

3. Ο χαρακτηρισμός του έργου ως σημαντικού και η συγκρότηση της 
Επιτροπής Παρακολούθησης Έργων που προβλέπεται από το άρθρο 6 
παρ. 4 του Ν. 1418/84 γίνεται από το Διοικητικό Συμβούλιο της 
ΔΕΠΑ. Η επιτροπή αυτή αποτελείται από τρία έως πέντε μέλη. 

Άρθρο 6 
Ειδικές τιμές 

Στις περιπτώσεις σύνταξης ειδικών τιμών του άρθρου 44 του Π.Δ. 
609/85 αυτές δεν μπορεί να είναι μεγαλύτερες από τις αντίστοιχες τι¬ 
μές που προκύπτουν με εφαρμογή των εγκεκριμένων «αναλύσεων τιμών. 

Για εργασίες που δεν περιέχονται σε εγκεκριμένες ανιχλύσεις, ειδικές 
τιμές είναι αυτές που προκύπτουν από παρακολούθηση των αντίστοιχων 
εργασιών κατά την εκτέλεσή τους. 

Άρθρο 7 

Δέσμευση μηχανημάτων και εργοταξιακών εγκαταστάσεων 

Δέσμευση μηχανημάτων και εργοταξιακών εγκαταστάσεων του οινα- 
δόχου που κηρύχθηκε έκπτωτος σύμφωνα με το τελευταίο εδάφιο του 
άρθρου 47 παρ. 8 του Π.Δ. 609/85, μπορεί να ορισθεί μόνο με από¬ 
φαση του Διοικητικού Συμβουλίου της ΔΕΠΑ. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 8 

Παρεκκλίσεις - Πρότυπα συμβατικά τεύχη 

1. Όπου επιτρέπονται παρεκκλίσεις από τις κείμενες διατάξεις για 
την μελέτη και κατασκευή έργων της ΔΕΠΑ, οι παρεκκλίσεις αυτές 
εγκρίνονται από το Διοικητικό Συμβούλιο της ΔΕΠΑ μετά από γνώμη 
του Τεχνικού Συμβουλίου. 

2. Πρότυπα συμβατικά τεύχη που δεν καλύπτονται από αντίστοιχα 
της Γενικής Γραμματείας Δημοσίων Έργων του Υπουργείου Περιβάλ¬ 
λοντος, Χωροταξίας και Δημοσίων Έργων εγκρίνονται με κοινή από¬ 
φαση του Υπουργού Περιβάλλοντος, Χωροταξίας και Δημοσίων Έργων 
και του Υπουργού Βιομηχανίας, Ενέργειας και Τεχνολογίας. 

Άρθρο 9 

Διεθνείς Διαγωνισμοί 

Οι διακηρύξεις και διεξαγωγή διεθνών διαγωνισμών για έργα που 
αφορά το παρόν διάταγμα εγκρίνονται από το Διοικητικό Συμβούλιό της 
μετά από γνώμη του Τεχνικού Συμβουλίου. · 

Άρθρο 10 

0 

Αιτήσεις θεραπείας 

1. Στις αιτήσεις θεραπείας του αναδόχου που ασκούνται σύμφωνα με 
τις διατάξεις του άρθρου 12 του Ν. 1418/1984 αποφασίζει το Διοικη¬ 
τικό Συμβούλιο της ΔΕΠΑ, μετά από γνώμη του Τελικού Συμβουλίου. 

2.0ι αιτήσεις θεραπείας απευθύνονται στο Διοικητικό Συμβούλιο της 
ΔΕΠΑ χωρίς να απαιτείται κοινοποίηση στον Υπουργό Περιβάλλοντος, 
Χωροταξίας και Δημοσίων Έργων ή στον Υπουργό Βιομηχανίας, Ενέρ¬ 
γειας και Τεχνολογίας. 

Οι αιτήσεις αυτές κοινοποιούνται και στην Υπηρεσία που έχει εκδόσει 
την προσβαλλόμενη πράξη. Αν η αίτηση υποβάλλεται για παράλειψη 
έκδοσης της πράξης, η κοινοποίηση γίνεται και προς την Διευθύνουσα 
Υπηρεσία. 

Άρθρο 11 
Τελικές Διατάξεις 

1. Για έργα ΔΕΠΑ που εκτελούνται ή θα εκτελεσθούν βάσει διακηρύ¬ 
ξεων διαγωνισμών ή συμβάσεων, που διακηρύχθηκαν ή υπογράφτηκαν 
αντίστοιχα πριν από την έναρξη ισχύος του Ν. 1892/1990 εφαρμόζο¬ 
νται τα οριζόμενα στις σχετικές διακηρύξεις ή συμβάσεις σύμφωνα με 
την παραγ. 8 του άρθρου 96 του Ν. 1892/1990. 

2. Τα θέματα που δεν ρυθμίζονται ειδικά με τις διατάξεις του παρό¬ 
ντος Διατάγματος διέπονται από τον Ν. 1418/1984 και τα Προεδρικά 
Διατάγματα που εκδίδονται κατ’ εξουσιοδότησή του. 


Άρθρο 12 
Έναρξη ισχύος 

Η ισχύς του Διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 4 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ 

ΔΗΜΟΣΙΩΝ ΕΡΓΩΝ ΤΕΧΝΟΛΟΓΙΑΣ 

ΑΧΙΛ. ΚΑΡΑΜΑΝΛΗΣ ΑΝΔΡΕΑΣ ΑΝΔΡΙΑΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(Π) 

Διορθώνεται το αριθ. 11 Π.Δ. που δημοσιεύθηκε στο ΦΕΚ 3/τ.Α'/ 
27.1.1992 ως εξής: 

1) άρθρο 2 παράγραφος 1 στοιχείο ι', «ΣΤ' Γενική Διεύθυνση Οικονο¬ 
μικών και Τεχνικών Υπηρεσιών», αντί «I ΣΤ'...» 

2) άρθρο 5 παράγραφος 1 στοιχείο β’, η δεύτερη λέξη πριν το τέλος 
«Γενικών» αντί του λανθασμένου «Διεθνών» 

3) άρθρο 7 παράγραφος 1 στοιχείο θ', ν’ απαλείφεται η επανάληψη 
από την τρίτη σειρά «για την επιτυχή...και εισηγήσεων» 

4) άρθρο 26 παράγραφος 5 στοιχείο β', η τέταρτη λέξη πριν το τέλος 
«και» αντί του λανθασμένου «με» 

5) άρθρο 27 παράγραφος 4 στοιχείο ε', δεύτερη σειρά «Οικουμενικό» 
αντί του λανθασμένου «Οικονομικό» και στην τέταρτη σειρά «τις» αντί 
του λανθασμένου «της» 

6) άρθρο 28 παράγραφος 5 στοιχείο δ’, η τέταρτη λέξη «δικαστικές» 
αντί του λανθασμένου «δικαστικής» και η τρίτη λέξη πριν το τέλος «εκεί¬ 
νες» αντί «εκείνων» 

7) άρθρο 29 παράγραφος 1 στοιχείο α’, δεύτερη σειρά «τους» αντί 
«τος» και παράγραφος 6, δεύτερη σειρά, τρίτη λέξη «του» αντί «το» 

8) άρθρο 37 στον τίτλο «Ε5 Διεύθυνση» αντί του λανθασμένου «Ε4 
Διεύθυνση» και παράγραφος 1, εδάφιο α’, δεύτερος στίχος, πρώτη λέξη, 
«του» αντί «των» 

9) άρθρο 38 στοιχείο στ’, δεύτερος στίχος «έρευνα στο Αρχείο» αντί 
του λανθασμένου «έρευνα στο Αιγαίο» 

10) άρθρο 41 παράγραφος 1, πρώτος στίχος, απαλείφεται η λέξη 
«Γ ενική» 

11) άρθρο 42 παράγραφος 1, στοιχείο α', τρίτος στίχος, δεύτερη 

λέξη «συγκεντρώνει» αντί «συγκεντρώσει» *~ 

12) άρθρο 53, τρίτος στίχος, συμπληρώνονται οι εξής λέξεις στο τέ¬ 
λος «καλυπτόμενα από αυτό και ειδικότερα». 

(Από το Υπουργείο Εξωτερικών) 



__ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


- Διεύθυνση 

Καποδιοτρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΕΕΧ 

104 32 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιοτρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

* 13.000 

β) 

» 

» 

» 

Β' 

» 

23.000 

Υ) 

» 

» 

» 

Γ' 

» 

7.000 

δ) 

» 

» 

» 

Δ’ 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

ι) 

» 

» 

» 

Α.Ε. & Ε.Π.Ε. 

» 

50.000 

ια) 1 

Για 

όλα 

τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















